Аԥсны COVID-19 иахҟьаны 2020-2021 шықәсқәа рзы 1,4% рыԥсҭазаара иалҵит
© Sputnik / Денис АбрамовТестирование на антитела к коронавирусу
© Sputnik / Денис Абрамов/
Аԥсны апандемиа аамҭаан иаарԥшын 60 000-ҩык ачымазара шрымаз, урҭ рҟынтәи 9714-ҩык ахәшәтәырҭақәа рахь инаган, рыԥсҭазаара иалҵит 695-ҩык.
АҞӘА, абҵара 23 - Sputnik. Аԥсны COVID-19 иахҟьаны 2020-2021 шықәсқәа рзы 1,4% рыԥсҭазаара иалҵит ҳәа иҳәеит Аҟәатәи аҿкчымазаратә хәшәтәырҭа аҳақьым хада Асҭамыр Гәниа. Абри атәы аанацҳауеит аҳҭнықалақь ахадара асаит.
Гәниа еиҭеиҳәеит апандемиа аамҭаан аԥснытәи амедусзуҩцәа оперативла ахәшәтәратә схема ҿыцқәа рхы ишадырхәоз.
"Ҿырԥштәны иаазгоит ВОЗ абжьгарақәа иреиԥшны акәымкәа астационарқәа рҿы агормоналтә хәшәқәа ахархәара, аиммуносупрессивтә терапиа ацитокинтә еилашра аԥхьа ахархәара, аклиникатә хаҿра аҟамзаараан аҽа уахыки-ҽнаки рышьҭахь аиҭахархәара", - иҳәеит Гәниа.
Иара иажәақәа рыла уи аамҭазы арҭ рҩызцәа ахәшәтәратә стандартқәа ыҟамызт.
Гәниа иара убасгьы иаликааит иҵоуроу алҵшәақәа аазырԥшыз афактор хадақәа.
аусура аштабтә режим аиҿкаара, апациентцәа оптималлатәи рмаршрутизациа, асхема ҿыцқәа оперативла ралагалара, агоспиталь ахь инеиаанӡа алаборатор-инструменталтә диагностика ахархәара,
аҭҵаарақәа зегьы аҳәынҭбиуџьет азоужьрақәа рыла рымҩаԥгара,
Урыстәылатәи аколлегацәа рыцхыраара,
атәыла анапхгареи ареспублика ауаажәларратә еиҿкаареи еишьашәаларыла русеицура.